
NARVA LINNAVALITSUS

	Narva
	                              29.06.2016 nr ................


Koha-aadressi määramine
(Siivertsi vaatlustorn)
1. Asjaolud ja menetluse käik
Narva Linnavalitsuse 03.11.1999 korraldusega nr 2731-k „Postiaadressi omistamine“ omistati piirivalve vaatlustornile postiaadress Siivertsi vaatlustorni. 

Antud korraldusega määratud aadress ei vasta aga koha-aadressi määramise nõuetele, kusjuures maa-ala tähistav liigisõna peab olema üldjuhul ainsuse nimetavas käändes, väikese tähega ja nimetuumast lahku kirjutatud.
Maaüksuse, lähiaadressiga Siivertsi vaatlustorni (katastritunnus 51103:002:0001) puhul peab maa-ala tähistav liigisõna olema nimetavas käändes.

Seoses sellega viib Narva Linnavalitsus läbi koha-aadressi korrastamise menetluse, millega määratakse nimetatud maaüksusele lähiaadress, Siivertsi vaatlustorn (asendiplaan lisatud).
Kõnesoleva krundi omanik on aadressi muutmisega nõus (e-kiri 17.06.2016).

2. Õiguslikud alused
2.1 Ruumiandmete seaduse § 54 lõike 1 kohaselt on koha-aadressi määrajaks kohalik omavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;

2.2 Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine“ alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine;
2.3 Haldusmenetluse seaduse § 68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.
3. Otsus
Määrata maaüksusele katastritunnusega 51103:002:0001 aadress Narva linn, Siivertsi vaatlustorn. 

4. Rakendussätted
4.1  Tunnistada kehtetuks Narva Linnavalitsuse 03.11.1999 korraldus nr 2731-k „Postiaadressi omistamine“;

4.2  Korraldus jõustub teatavakstegemisest;
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

